open-index/open-wikipedia-markdown huggingface dataset:
კარლოს მორალეს ლანგუასკო

**კარლოს ფელიპე მორალეს ლანგუასკო** (დ. 23 აგვისტო, 1867 — გ. 1 მარტი, 1914) — დომინიკელი მღვდელი, პოლიტიკოსი და სამხედრო ფიგურა. იგი დომინიკის რესპუბლიკის პრეზიდენტის თანამდებობას 1903 წლიდან 1905 წლამდე იკავებდა.

## ადრეული ცხოვრება
კარლოს მორალეს ლანგუასკო დაიბადა პუერტო-პლატაში, დომინიკის რესპუბლიკაში, 1867 წლის 23 აგვისტოს. იგი იყო იზაბელ ლანგუასკო შევალიეს (დ. 1832 — გ. 1905) წარმოშობით პუერტო-პლატელის, და აგუსტინ მორალეს რობაინის (დ. 1839 — გ. 1893), დანიის ვესტ-ინდოეთის მკვიდრის, ვაჟი. ლანგუასკო იყო ნიკოლასა შევალიე ბონეს, ფრანგული წარმოშობის პუერტო-პლატელისა და აგუსტინ ლანგუასკოს, ჩრდილოეთ იტალიელი იმიგრანტის (სარდინია-პიემონტის სამეფოდან) ქალიშვილი. მავდროულად, აგუსტინ მორალესი იყო როვიზა როზეტა რობაინის (დ. 1803 — გ. 1957) სენტ-ტომასის (დანიის ვესტ-ინდოეთი) მკვიდრისა და აგუსტინ მორალეს ბრიტოს (დ. 1806  — გ. 1869), ლანსაროტელი ესპანელის ვაჟი.

მორალეს ლანგუასკო 1891 წელს მღვდლად აკურთხა მონსინიორმა ფერნანდო არტურო დე მერინიომ.

## პოლიტიკური კარიერა
მორალესი ჩამოშორდა სამღვდელო მოღვაწეობას, რათა ჩართულიყო პოლიტიკაში. 1901 წელს იგი იყო დომინიკის რესპუბლიკის დეპუტატთა პალატის თავმჯდომარე. 

იგი მსახურობდა პუერტო-პლატას გუბერნატორად პრეზიდენტ ალეხანდრო ვოს-ი-ხილის მმართველობის დროს, რომლის წინააღმდეგაც 1903 წლის 23 ნოემბერს სახელმწიფო გადატრიალებას ჩაუდგა სათავეში.

იგი იყო დომინიკის რესპუბლიკის პრეზიდენტი 1903 წლის 24 ნოემბრიდან 1905 წლის 29 დეკემბრამდე, როდესაც მან თანამდებობა დატოვა. პრეზიდენტის პოსტზე ყოფნისას იგი ცდილობდა, რომ დომინიკის რესპუბლიკას ამერიკის შეერთებული შტატების პროტექტორატის სტატუსი მიეღო.  მიუხედავად იმისა, რომ მისი მმართველობის პერიოდში ქვეყანა აშშ-ის პროტექტორატი არ გამხდარა, ამერიკა ძალიან აქტიურად ჩაერია დომინიკის შიდა საქმეებში. მან ამერიკის შეერთებულ შტატებს გადასცა საბაჟოების მართვის უფლება, რათა დაეფარათ ის ვალები, რომლებშიც დომინიკის მთავრობა ჯერ კიდევ ულისეს ეროს პრეზიდენტობის დროიდან იყო ჩაფლული.

კარლოს მორალეს ლანგუასკო გარდაიცვალა პარიზში, საფრანგეთში, 1914 წლის 1 მარტს.

## რესურსები ინტერნეტში
*Biography at the *Enciclopedia Virtual Dominicana*

## სქოლიო
კატეგორია:დომინიკელთა რესპუბლიკის პრეზიდენტები
კატეგორია:დომინიკელთა რესპუბლიკის პოლიტიკოსები
კატეგორია:დაბადებული 23 აგვისტო
კატეგორია:დაბადებული 1867
კატეგორია:გარდაცვლილი 1 მარტი
კატეგორია:გარდაცვლილი 1914
როტუმეროოგი

**როტუმეროოგი** — დაუსახლებელი კუნძული ვადენის ზღვაში ,რომელიც ნიდერლანდების ნაწილს წარმოადგენს. კუნძული გრონინგენის პროვინციაში მდებარე სამი დასავლეთ ფრიზიული კუნძულიდან ერთ-ერთია. ის როტუმერპლატსა და ბორკუმის კუნძულებს შორის მდებარეობს.

კუნძულის ისტორია XV-XVI საუკუნეებით თარიღდება. თავდაპირველად კუნძულს სოფლის მეურნეობისთვის როტუმის წმინდა იულიანას სააბატო იყენებდა. ამჟამად როტუმეროოგი როტუმის ბუნებრივი ნაკრძალის ნაწილია და მასზე შესვლა აკრძალულია, გარდა სპეციალური ნებართვის მქონე პირებისა.

## გეოგრაფია
მინი|მარცხნივ|შირმონიკოგის აღმოსავლეთ უკიდურესი წერტილის, სიმონსზანდის, როტუმერპლაატის, როტუმეროოგის, ზუიდერდუინტიესისა და ბორკუმის უმეტესი ნაწილის სატელიტური გამოსახულება
როტუმეროოგი მდებარეობს ნიდერლანდების ჩრდილოეთით, გრონინგენის პროვინციაში, ჰეტ-ჰოგელანდის მუნიციპალიტეტში,  კოორდინატებზე. ის მდებარეობს გრონინგენის მატერიკული ნაწილის სანაპიროსთან და წარმოადგენს დასავლეთ ფრიზიის კუნძულების ყველაზე აღმოსავლეთ წერტილს ვადენის
ზღვაში — როტუმერპლატის აღმოსავლეთით, ზუიდერდუინტიეს ჩრდილოეთით და აღმოსავლეთ ფრიზიის კუნძულ ბორკუმის (გერმანია) დასავლეთით.
როტუმეროოგის ფართობი 1995 წელს 205 ჰექტარს შეადგენდა, ხოლო 2007 წლისთვის მან 265 ჰექტარს მიაღწია.

## ისტორია
მინი|როტუმი და ბოში, 1682 წლამდე (ზემოთ, სამხრეთით)
1400-დან 1540 წლამდე პერიოდში კუნძული მონიკენლანგენოოგი გაიყო ბოშისა და როტუმეროოგის კუნძულებად. ბოში XVIII საუკუნეში გაქრა, თუმცა როტუმეროოგი დღემდე არსებობს.

სახელწოდება „როტუმეროოგი“ სიტყვასიტყვით „როტუმის კუნძულს“ ნიშნავს, რაც უკავშირდება გრონინგენის მატერიკზე მდებარე სოფელ როტუმს. როტუმში მდებარე ბენედიქტელთა წმინდა იულიანას სააბატო კუნძულის ორ მესამედს ფლობდა და მას პირუტყვის საძოვრად იყენებდა. პროტესტანტული რეფორმაციის შემდეგ კუნძულზე უფლებები გრონინგენის პროვინციას გადაეცა, სანამ XVII საუკუნეში კერძო პირებზე გაიყიდებოდა. 1706-დან 1717 წლამდე კუნძული კლანკარტის მე-4 გრაფს, ირლანდიიდან გაძევებულ დონატ მაკკარტის ეკუთვნოდა, რომელიც იქ ცხოვრობდა კიდეც.

მინი|სანავიგაციო შუქურა „Zeekaap Rottumeroog“ 1996 წელს
პროვინციამ კუნძული 1738 წელს დაიბრუნა, საბოლოოდ კი მმართველობა ცენტრალურმა მთავრობამ გადაიბარა. 1965 წლამდე კუნძულზე ზედამხედველი(ვოგტი) და მისი ოჯახი ცხოვრობდნენ, მას შემდეგ კი ტერიტორია დაუსახლებელია.
კუნძულზე რამდენიმე შენობა იყო აღმართული. XIX საუკუნეში აშენდა სანავიგაციო შუქურა „ზიკააპ როტუმეროოგი“. ნაგებობა 1988 წლიდან ეროვნული მემკვიდრეობის ძეგლთა სიაშია (rijksmonument) და 1999 წელს სამხრეთისკენ გადაიტანეს. ვოგტის სახლი 1998 წელს ჩრდილოეთის ზღვის შემოჭრის საფრთხის გამო დაანგრიეს.

## ბუნებრივი ნაკრძალი
მინი|როტუმეროგის პეიზაჟი 2005 წლის სექტემბერში
ვადენის ზღვა, რომელზეც როტუმეროოგი მდებარეობს, 2009 წლიდან იუნესკოს მსოფლიო მემკვიდრეობის ძეგლია. როტუმერპლატთან და ზუიდერდუინტიესთან ერთად ის როტუმის ბუნებრივ ნაკრძალს ქმნის. კუნძულზე ადამიანის ჩარევა მინიმალურია და მისი ფორმირება ბუნებრივ პროცესებზეა მიტოვებული. წვდომა მკაცრად შეზღუდულია, თუმცა ყოველწლიურად რამდენიმე სასწავლო ექსკურსია მაინც იმართება.

## გარე ბმულები
*  Friends of Rottumeroog and Rottumerplaat Foundation

## სქოლიო
კატეგორია:ნიდერლანდების გეოგრაფია
კატეგორია:ნიდერლანდების კუნძულები
ხოსე იგნასიო პავონი

**ხოსე იგნასიო მარია დელ კორასონ დე ხესუს დე სანტა კლარა ფრანსისკო ხავიერ ხუან ნეპომუსენო ანტონიო დე პადუა პავონ ხიმენესი** (დ. 11 აგვისტო, 1791 – გ. 25 მაისი, 1866) ასევე ცნობილი როგორც **ხოსე იგნასიო პავონი** — მექსიკელი სახელმწიფო მოხელე და მცირე ხნით, ორი დღის განმავლობაში, მექსიკის დროებითი პრეზიდენტი სამოქალაქო ომის, ე.წ. რეფორმის ომის (War of Reform) დასკვნით თვეებში. ეს ომი მიმდინარეობდა კონსერვატორებსა და ლიბერალებს შორის; იგი პრეზიდენტის თანამდებობას იკავებდა კონსერვატორების მხარეს, ლიბერალების მეთაურის, პრეზიდენტ ბენიტო ხუარესის საპირისპიროდ.

## ბიოგრაფია
პავონი დაიბადა ვერაკრუსში, სადაც დაიწყო სწავლა. მან განათლება განაგრძო მეხიკოს სან-ილდეფონსოს კოლეჯში, სადაც სწავლობდა ფილოსოფიასა და სამართალს (საეკლესიო და სამოქალაქო სამართალი).

1818 წელს იგი იყო მეხიკოს საპატიო მრჩეველი, ხოლო 1820 წელს ცენზურის კომიტეტის მდივანი. მას შემდეგ, რაც მექსიკამ 1821 წელს დამოუკიდებლობა მოიპოვა და ჩამოყალიბდა პოლიტიკური პარტიები, რომლებიც მხარს უჭერდნენ ან რესპუბლიკას, ან მონარქიას, იგნასიო ცდილობდა დისტანცია დაეჭირა ორივე ფრაქციისგან, თუმცა რესპუბლიკელებისკენ იხრებოდა.

1822 წელს, მექსიკის პირველი იმპერიის დამხობისას, იგი მიესალმა მონარქიის დაცემას და აქტიური როლი ითამაშა პოლიტიკაში იმ იმედით, რომ ახალი კონგრესის ჩამოყალიბება სწრაფად მოხდებოდა. მმართველმა ხუნტამ, რომელმაც ხელში ჩაიგდო ძალაუფლება, მას სისხლის სამართლის კოდექსის დაწერა დაავალა. იგი იყო ეკონომიკური საზოგადოების, Amigos del País („ქვეყნის მეგობრები“), წევრი, ხელმძღვანელობდა იურისპრუდენციის აკადემიის ხაზინას და იყო ბავშვთა დაცვის ორგანიზაციის საპატიო წევრი. ასევე იყო მექსიკის ათენეუმის წევრი. 1822 წლიდან 1823 წლამდე იგი იყო juez de hecho (სამართლის ექსპერტი) ბეჭდვითი სიტყვის შესახებ კანონმდებლობის საკითხებში მეხიკოს მუნიციპალური მთავრობისთვის.

1823 წლის აპრილში უმაღლესმა აღმასრულებელმა ხელისუფლებამ მას დაუნიშნა მაღალი თანამდებობა ფინანსთა დეპარტამენტში და ასევე დანიშნა ტაბასკოს შტატის დროებით გუბერნატორად. 1825 წელს იგი სათავეში ჩაუდგა საგარეო ურთიერთობათა დეპარტამენტს და აწარმოებდა მოლაპარაკებებს ბრიტანეთის მიერ მექსიკის დამოუკიდებლობის აღიარებაზე.

იგი მონაწილეობდა მექსიკის ფედერალისტურ ომში და 1839 წლის 3 ოქტომბერს ალკანტრას ბრძოლაში ანტონიო როსილიოსთან დამარცხდა. 

1841 წელს იგი დაინიშნა მექსიკის უზენაეს სასამართლოში.

მისი დანიშვნა პრეზიდენტად რეფორმის ომის დროს, 1860 წლის აგვისტოში, უბრალო ბიუროკრატიული ფორმალობა იყო. როდესაც ომის ბედი კონსერვატორების საზიანოდ შეტრიალდა, მირამონმა კონსერვატორულ მთავრობას ნდობის ვოტუმი სთხოვა. იგი გადადგა და ამ პერიოდში იგნასიო პავონს, როგორც უზენაესი სასამართლოს პრეზიდენტს, დროებითი პრეზიდენტის თანამდებობა დაეკისრა. მთავრობამ მხარი დაუჭირა მირამონს და იგნასიო პავონის ერთადერთი საპრეზიდენტო აქტი ამ არჩევნების შედეგების გამოქვეყნება იყო.

## იხილეთ აგრეთვე
*მექსიკის პრეზიდენტი

## სქოლიო
კატეგორია:მექსიკის პრეზიდენტები
პრიკლი-პირი(კუნძულები)

**პრიკლი-პირი** (*Prickly Pear Cays*), რომლებსაც ზოგჯერ **პრიკლი-პირის ყურეებსაც** უწოდებენ —  დაუსახლებელი კუნძულების წყვილი კარიბის ზღვაში, ანგილიას შტატში, როუდ-ბეიდან დაახლოებით ექვსი მილის დაშორებით.ვიწრო არხი ყოფს კუნძულებს პრიკლი-პირის აღმოსავლეთ და დასავლეთ ნაწილებად. კუნძულები „აღმოსავლეთ კარიბის ზღვის ბუნებრივი ტერიტორიის მართვის პროგრამის“ (ECNAMP) მიერ „ველურ მიწებად“ იყო კლასიფიცირებული. გარდა ამისა, პრიკლი-პირი ანგილიას ექვსი საზღვაო დაცული ტერიტორიიდან ერთ-ერთია. 

## გეოგრაფია
დოგის, სკრაბის, ლითლ სკრაბის, ზღვის ლომი და სომბრეროს კუნძულებთან ერთად,პრიკლი-პირი მდებარეობს ანგილიას სანაპიროზე.კუნძულები განლაგებულია ეოცენ-ოლიგოცენის ვულკანურ ქანებზე. ორი კუნძული ერთმანეთთან ახლოს მდებარეობს  განედზე. მათზე მოხვედრა შესაძლებელია ანგილიას როუდ-ბეიდან (6 მილი (9.7 კმ) ჩრდილოეთით) და სენტ-მარტენიდან კატამარანით ან იალქნიანი ნავით. დასავლეთ კუნძული უფრო გრძელია, ვიდრე აღმოსავლეთ კუნძული. ჩრდილოეთ კუნძული, 2 მეტრის (6 ფუტი 7 ინჩი) სიმაღლის კლდოვანი გამონაზარდია და მდებარეობს აღმოსავლეთ ყურის ჩრდილოეთით. ასევე არსებობს კლდოვანი გამონაზარდი პრიკლი-პირის და ბუშის ყურის,შორის. ეკლიანი რიფი წყალქვეშა კანიონია კლდეებითა და გამოქვაბულებით, რომელთა სიღრმე მერყეობს 12 მ-დან 21 მ-მდე და მოიცავს წყალქვეშა,წარმონაქმნს. 

## გეოლოგია
ორივე ყურეში გეოლოგიური წარმონაქმნი ლამინირებული კირქვიანი ქვიშაქვისგან შედგება. ფენოვანი სტრატიგრაფიული წარმონაქმნი, სავარაუდოდ,მოქცევის ან მღელვარე ზღვის ადიდების შედეგად წარმოქმნილი დანალექების შედეგია. ხანგრძლივი ექსპოზიციის შემდეგ ამ წარმონაქმნებმა ლამინირებული მდგომარეობა განავითარეს 25 მმ-დან 100 მმ-მდე სისქის ლამინირების ფენებით. ფენები რამდენიმე მონაკვეთშია დარღვეული.  ორივე კუნძულზე დაფიქსირდა მრავალი სახეობის მცენარე, ფრინველი და ქვეწარმავალი. 
### მცენარეები
ორივე კუნძული დაფარულია ბუჩქნარით.ორივე ყურე BirdLife International-ის მიერ მნიშვნელოვან ფრინველთა ტერიტორიად არის აღიარებული. მათ შორის არიან წითელნისკარტა ტროპიკული ფრინველები, ყავისფერი პელიკანები, ყავისფერი კუები და  მოცინარი თოლიები . ხმელეთის ფრინველებს შორის გვხვდება კარიბის ზღვის ელაენიები და ყვითელი ვოჭავლები. აღსანიშნავია ქვეწარმავლების მრავალი სახეობა, როგორიცაა ანგუილა ბენკის ანოლი და ანგუილა ბენკის ამეივა. სანაპიროებზე ასევე ხშირად ბინადრობენ ზღვის კუები. აღმოსავლეთ ყურეს აქვს სადესანტო ზონა, რომელიც მოითხოვს ფრთხილად მანევრირებას.

## რესურსები ინტერნეტში
* Official website

*

## სქოლიო
კატეგორია:კარიბის კუნძულები
კატეგორია:კარიბის ზღვა
კატეგორია:ფლორა
კატეგორია:ფაუნა
ფრედერიკ რამდატ მისირი

**ფრედერიკ რამდატ მისირი** (დ. 28 ოქტომბერი, 1926 — გ. 25 ივნისი, 2004) — სურინამის მე-3 პრეზიდენტი 1982-1988 წლებში.

## ადრეული ცხოვრება
იგი დაიბადა 1926 წლის 28 ოქტომბერს პარამარიბოში, სურინამში. მისი მშობლები იყვნენ რამპარგას რამდატ მისირი და რამკალი დურგადულარე.

მოგვიანებით მისერმა გაიცნო ჰილდა დურგადეი დევანჩანდი (1924–2021), რომელიც ონვერვახტიდან იყო. ისინი 1953 წლის 28 იანვარს დაქორწინდნენ. 1958 წელს წყვილი საცხოვრებლად ნიდერლანდებში გადავიდა, სადაც მისერმა უტრეხტის უნივერსიტეტში სამართალი შეისწავლა.

## პოლიტიკური კარიერა
პრეზიდენტობამდე რამდატ მისირი მუშაობდა მასწავლებლად, ადვოკატად და იუსტიციის სასამართლოს პრეზიდენტად. სამხედრო მმართველმა დეზი ბაუტერსემ რამდატ მისირი სურინამის მესამე პრეზიდენტად 1982 წლის 8 თებერვალს დანიშნა. თუმცა, იგი ბაუტერსეს ხელში მხოლოდ „მარიონეტი“ იყო, რადგან რეალურ ძალაუფლებას ეს უკანასკნელი ფლობდა. პრეზიდენტის რანგში მან ზედამხედველობა გაუწია 1987 წლის ნოემბრის დემოკრატიულ არჩევნებს, რომლის შედეგადაც პრეზიდენტად რამსევაკ შანკარი აირჩიეს. რამდატ მისირი შანკარმა 1988 წლის თებერვალში შეცვალა.

## გარდაცვალება
რამდატ მისირი 2004 წლის 25 ივნისს, 77 წლის ასაკში გარდაიცვალა. იგი ქვეყნის დედაქალაქ პარამარიბოში დაიღუპა. ყოფილმა პრეზიდენტმა ჟიულ ვეიდენბოსმა რამდატ მისირის პოლიტიკური კარიერის შეფასებისას აღნიშნა: „მან გადამწყვეტი როლი ითამაშა სურინამის ახალ დემოკრატიულ ჩამოყალიბებაში. მან ქვეყანას უპრეცედენტო განვითარება მოუტანა“.

მას დარჩა მეუღლე, ჰილდა დურგადეი დევანჩანდი. რამდატ მისირის კრემაცია 30 ივლისს გაიმართა, რომელსაც მრავალი მაღალჩინოსანი დაესწრო, მათ შორის ვეიდენბოსი და იმდროინდელი პრეზიდენტი რონალდ ვენეტიანი.

## იხილეთ აგრეთვე
*სურინამის პრეზიდენტი

## სქოლიო
კატეგორია:სურინამის პრეზიდენტები
მარისელა ზუმბადო

**მარისელა ზუმბადო** (დ. 11 დეკემბერი, 1992) — ამერიკელი მსახიობი. ის ყველაზე მეტად ცნობილია ტრეისის როლის შესრულებით დრამატულ სერიალში *„Good Trouble“*.

## ადრეული ცხოვრება
ზუმბადო დაიბადა მაიამიში, ფლორიდაში, 1992 წლის 11 დეკემბერს, ტონი და ლილიამ ზუმბადოების ოჯახში. მისი დები, ჯიჯი და კარმელა, ასევე მსახიობები არიან. ზუმბადო პირველი თაობის კუბელი ამერიკელია.

## კარიერა
კარიერის დასაწყისში ზუმბადო გამოჩნდა საშინელებათა ფილმში *„Countdown“*. მისი პირველი დიდი როლი იყო ლუსიას პერსონაჟი დრამედი ჟანრის სერიალში *„Generation“*. ის ყველაზე მეტად ცნობილია ტრეისის როლით დრამატულ სერიალში „Good Trouble“. მან განასახიერა ანა მაჩადო სერიალების *„Law & Order“* და *„Law and Order: Special Victims Unit“* თითო ეპიზოდში.

## პირადი ცხოვრება
ზუმბადო ლესბოსელია და ამჟამად ურთიერთობაშია მსახიობ შერი კოლასთან.

## რესურსები ინტერნეტში
* 

## სქოლიო
კატეგორია:დაბადებული 11 დეკემბერი
კატეგორია:დაბადებული 1992
კატეგორია:ცოცხალი ადამიანები
კატეგორია:ამერიკელი ქალი მსახიობები
კატეგორია:ლგბტ ქალი მსახიობები
ლატვიის ჩემპიონატი ჭადრაკში

**ლატვიის ჩემპიონატი ჭადრაკში** — ყოველწლიური ეროვნული საჭადრაკო ტურნირი ლატვიაში ვაჟთა და ქალთა შორის. ის 1924 წლიდან იმართება. მას ატარებს ლატვიის ჭადრაკის ფედერაცია.

[ცერა|170პქ|[მიხეილ ტალი გამარჯვებული ორჯერ გახდა — 1953 და 1965 წლებში.]]
[ცერა|170პქ|[იანის კლოვანსი|იანის კლოვანსმა ლატვიის ჩემპიონატი ცხრაჯერ მოიგო: 1954, 1962, 1967, 1968, 1970, 1971, 1975, 1979 და 1986 წლებში.]]
[ცერა|170პქ|[ედვინს კენგისი ლატვიის რვაგზის ჩემპიონია (1984, 1987, 1988, 1989, 1990, 1997, 2004 და 2005).]]
[ცერა|170პქ|[ლაურა როგულე ლატვიის ქალთა საჭადრაკო ჩემპიონატის ცამეტგზის გამარჯვებულია: 2003, 2005, 2006, 2009, 2010, 2011, 2013, 2015, 2016, 2020, 2021, 2022 და 2023 წლებში.]]
[ცერა|170პქ|[დანა რეიზნიეცე-ოზოლა ლატვიის საჭადრაკო ჩემპიონატის გამარჯვებული გახდა 1998, 1999, 2000 და 2001 წლებში.]]

## ისტორია 
პირველი პროფესიონალი ლატვიელი მოჭადრაკეები XIX საუკუნეში გამოჩნდნენ, როდესაც ლატვია რუსეთის იმპერიის ნაწილი იყო. ისინი მონაწილეობდნენ საჭადრაკო ტურნირებსა და კონგრესებში, რომლებსაც ატარებდა 1890 წელს დაარსებული რიგის საჭადრაკო ასოციაცია. პირველი მსოფლიო ომისა და ლატვიის დამოუკიდებლობისათვის ომის შემდეგ, 1924 წელს ლატვიის ჭადრაკის კავშირის დაფუძნებით, საფუძველი ჩაეყარა ლატვიის ოფიციალურ საჭადრაკო ჩემპიონატებს. პირველი კონგრესი ჩატარდა 1924 წელს რიგაში.

1940 წელს, საბჭოთა ოკუპაციის გამო, ჩემპიონატი არ ჩატარებულა, თუმცა 1941 წელს გაიმართა ლატვიის სსრ-ის პირველი ჩემპიონატი. ტურნირი ასევე ერთხელ ჩატარდა მეორე მსოფლიო ომის დროს, გერმანული ოკუპაციის პერიოდში, 1943 წელს. ლატვიის დამოუკიდებლობის აღდგენის შემდეგ, ეროვნული ჩემპიონატის ტრადიცია 1990 წლიდან გაგრძელდა.

ტურნირი ძირითადად იმართება დედაქალაქ რიგაში და სოფელ მეჟეზერსში.

## ჩემპიონატები და გამარჯვებულები 
## სქოლიო
## რესურსები ინტერნეტში 
* ლატვიის საჭადრაკო ფედერაციის ოფიციალური საიტი
*  (შედეგები 1985 წლამდე)
*  თავი "Championships of Republics" (ლატვიის ჩემპიონატების შედეგები: 1941–1990)
*  თავი "Turnīri - Latvijas čempionātu rezultāti" (ლატვიის ჩემპიონატების შედეგები: 1924–1993)
* 
* 
* 
* 
*  (შედეგები 1979 წლამდე)

კატეგორია:ეროვნული ჩემპიონატები ჭადრაკში
კატეგორია:ჭადრაკი ლატვიაში
დემეტრიუს გროსი

**დემეტრიუს გროსი** (დ. 26 თებერვალი, 1981) — ამერიკელი მსახიობი. ის ყველაზე მეტად ცნობილია როკას როლით ფილმში *„Straight Outta Compton“*, ემეტ იონერსის როლით *Cinemax*-ის ტელესერიალში *„Banshee“*, ეროლის როლით *FX*-ის ტელესერიალში *„Justified“* და ბარონ სამედის როლით *NBC*-ის სერიალში *„Heroes“*.

ის შეუერთდა მარველის კინემატოგრაფიულ სამყაროს ერიკ უილიამსის როლით *Disney+*-ის სერიალში *„Wonder Man“*.

## ადრეული ცხოვრება
ვაშინგტონში დაბადებულმა გროსმა ბავშვობიდანვე დაიწყო სასცენო დადგმებში მონაწილეობა საზაფხულო მიუზიკლის თეატრალურ სახელოსნოში, რითაც განავითარა თავისი სამსახიობო, მომღერლისა და მოცეკვავის მონაცემები. კარიერის დასაწყისში გროსი თმას ჭრიდა ლოს-ანჯელესის ცნობილ დალაქთან. ვაშინგტონის გონზაგას კოლეჯის უმაღლესი სკოლის დამთავრების შემდეგ, გროსმა სწავლა განაგრძო კარნეგი მელონის უნივერსიტეტის დრამატული ხელოვნების სკოლაში, სადაც მხატვრული დამსახურებისთვის პრესტიჟული ენდრიუ კარნეგის საბაკალავრო გრანტი მიიღო. 2002 წელს გროსმა დაასრულა გაცვლითი სტუდენტური პროგრამა, რომლის ფარგლებშიც ორი სემესტრის განმავლობაში ინტენსიურად სწავლობდა ჰაუარდის უნივერსიტეტის სახვითი ხელოვნების კოლეჯში, თავის მშობლიურ ქალაქ ვაშინგტონში.

## კარიერა
გროსი გამოჩნდა *HBO*-ს სერიალში *„Westworld“*, რომელიც 1973 წლის ამავე სახელწოდების ფილმს ეფუძნება. ის ასევე მონაწილეობდა მაიკლ ბეის მხატვრულ ფილმში *„13 Hours: The Secret Soldiers of Benghazi“* (2016). გროსი ცნობილია სხვადასხვა წარმომავლობისა და ჟანრის პერსონაჟების განსახიერებით. მისი სამსახიობო დებიუტი შედგა სერიალში *„Numbers“* (2005) და ცნობილია თავისი როლებით ფილმებში *„Straight Outta Compton“* (2015), „Saving Mr. Banks“ (2013), *„This Is Martin Bonner“* (2013) და სერიალში *„Banshee“* (2013). მისი სხვა სატელევიზიო ნამუშევრები მოიცავს სერიალებს *„Justified“*, *„Criminal Minds“*, *„ER“*, *„NCIS“*, *„Heroes“*, *„Bones“*, *„Dexter“*, *„CSI: Miami“* და *„Frontier“*. გროსი ასევე გამოჩნდა ფილმებში *„The Inheritance“* (2011) და *„Hollywood“* (2011). როგორც პროდიუსერს, მას ეკუთვნის პროექტები *„Last Cry for Katrina“* (2013), *„Moonshiners“* და *„A Quiet Fire“* (2009).

### *Banshee*
სერიალ *„Banshee“*-ში გროსმა განასახიერა მუდმივი პერსონაჟი, დეპუტატი ემეტ იონერსი, პირველი ორი სეზონის განმავლობაში.

### *Justified*
სერიალ *„Justified“*-ში გროსმა განასახიერა მეორეხარისხოვანი პერსონაჟი ეროლ ბატლერი,

### *Heroes*
სერიალ *„Heroes“*-ში გროსმა განასახიერა მეორეხარისხოვანი პერსონაჟი, ბარონ სამედი.

### *The Rookie*
სერიალ *„The Rookie“*-ში, რომელიც *ABC*-ის პოლიციური დრამაა, გროსმა განასახიერა დეტექტივი კევინ ვულფი, რომელიც პერიოდულად ჩნდებოდა სერიალში

## რესურსები ინტერნეტში
* 
* 

## სქოლიო
კატეგორია:დაბადებული 26 თებერვალი
კატეგორია:დაბადებული 1981
კატეგორია:ცოცხალი ადამიანები
კატეგორია:ამერიკელები
კატეგორია:მსახიობები
კატეგორია:პროდიუსერები
კატეგორია:ამერიკელი მამაკაცი მსახიობები
კუნძული ერნსტ ტელმანი

**კუნძული ერნსტ ტელმანი** ან **ერნსტ ტელმანის ყურე** (. Cayo Ernesto Thaelmann ან Cayo Blanco del Sur; . Ernst-Thälmann-Insel ან Südliche weiße Insel)არის კუნძული კაზონესის ყურეში, რომლის სიგრძე 15 კმ-ია (9.3 მილი), ხოლო სიგანე — 500 მ (1,600 ფუტი). 1970-იან წლებში კუბამ პირობა დადო, რომ თავის არქიპელაგში მდებარე კუნძულს აღმოსავლეთ გერმანიას გადასცემდა, რის შემდეგაც, გერმანელი კომუნისტის, ერნსტ ტელმანის პატივსაცემად, მაშინდელ კაიო ბლანკო დელ სურს სახელი შეუცვალეს.
იმის გამო, რომ კუნძული არ იყო ნახსენები დოკუმენტებში, რომლებიც აღმოსავლეთ გერმანიას გაერთიანებულ გერმანიასთან აერთიანებდა, სხვადასხვა მხარე ამტკიცებდა, რომ ის ყოფილი ქვეყნის ტერიტორიად რჩებოდა. თუმცა, კუბამ უარყო ეს არგუმენტი და კუნძულზე საკუთარი იურისდიქცია დაადასტურა.  

## ისტორია 
მინი|აღმოსავლეთ ბერლინი, 1972 წლის 19 ივნისი: კომუნიკეს ხელმოწერის შემდეგ, ფიდელ კასტრომ (მარცხნივ) ერიხ ჰონეკერს (ცენტრში) კუბის რუკა გადასცა. რუკაზე გამოსახულია კუნძული, რომელსაც „ერნსტ ტელმანის“ სახელი ჰქვია, სამხრეთ ნაწილს კი „გდრ-ის სანაპირო“ (Playa RDA, DDR-Strand).
1970-იან წლებში აღმოსავლეთ გერმანიაში სახელმწიფო ვიზიტის დროს, კუბის პრემიერ-მინისტრმა ფიდელ კასტრომ პირობა დადო, რომ მისი ქვეყანა კუნძულს თავის კომუნისტ მოკავშირეს გადასცემდა. 1972 წლის ივნისში აღმოსავლეთ გერმანიის გენერალური მდივნის, ერიხ ჰონეკერის სახელმწიფო ვიზიტის ფარგლებში, კასტრომ კაიო ბლანკო დელ სურს (ინგლისურად: Southern White Key) სახელი შეუცვალა გერმანელი კომუნისტი პოლიტიკოსისა და აქტივისტის, ერნსტ ტელმანის პატივსაცემად. „Neues Deutschland“-ში გამოქვეყნებული სტატიის თანახმად, მან ასევე გამოაცხადა, რომ კუნძულის ერთ-ერთ სანაპიროს Playa República Democrática Alemana : German Democratic Republic Beach, : DDR-Strand) ეწოდა.

1975 წლის მარტში აღმოსავლეთ გერმანიის მთავრობამ მომღერალი ფრანკ შობელი კუბაში მუსიკალური ვიდეოების გადასაღებად გაგზავნა. გადაღებული იქნა კუნძულის კადრებიც, რომლებიც მოგვიანებით შევიდა დოკუმენტურ ფილმში, სადაც კუნძული აღმოსავლეთ გერმანიისა და კუბის მეგობრობის სიმბოლოდ იყო წარმოჩენილი.

1990 წელს ცივი ომის დასრულებამ გამოიწვია აღმოსავლეთ გერმანიის მთავრობის დაშლა და მისი ტერიტორიის შეერთება დასავლეთ გერმანიის ფედერაციულ რესპუბლიკასთან. თუმცა, გაერთიანების ხელშეკრულებაში არ იყო ნახსენები კუნძული ერნსტ ტელმანი, როგორც გაერთიანებული ქვეყნის ტერიტორია, რამაც გამოიწვია კამათი მის სტატუსთან დაკავშირებით. გაერთიანების დროს ან მას შემდეგ არცერთ გერმანულ სახელმწიფოს კუნძული არ უმართავს.

## გარე ბმულები
* *Spiegel Online*: "Ernst-Thälmann-Insel – DDR unter Palmen" 

## სქოლიო
კატეგორია:კუნძულების გეოგრაფია
კატეგორია:გერმანიის კუნძულები
დიანა სკულტორი

300px|მინი|ჯვრიდან გარდამოხსნა. 1570. სპილენძზე მჭრელი გრავირება.
**დიანა სკულტორი** (; ასევე ცნობილია როგორც დიანა გიზი () და დიანა მანტოვანა (); დ. 1547, მანტუა — გ. 5 აპრილი, 1612, რომი) — იტალიელი ხელოვანი: ფერმწერი, მოქანდაკე და სპილენძზე მჭრელი გრავირების ოსტატი.

## ბიოგრაფია
დიანა სკულტორი დაიბადა 1547 წელს ქალაქ მანტუაში — ამავე სახელწოდების პროვინციის ცენტრში, იტალიის ლომბარდიის ოლქში. იგი იყო მანტუელი მხატვარ-გრავიორის, ჯოვანი ბატისტა სკულტორისა და მისი მეუღლის, ოსანა აკვანეგრას შვილი. მისი ძმა იყო ადამო სკულტორი (დაახლ. 1530-1585), რომელმაც ასევე მამის კვალს გაჰყვა და ხელოვნება თავისი ცხოვრების საქმედ აირჩია.

ხელოვნების პირველი გაკვეთილები დიანა სკულტორიმ მამისა და ძმისგან მიიღო. მისი პირველი დამოუკიდებელი ნამუშევრები 1560 წლით თარიღდება.

დაახლოებით 1565 წელს მანტუაში მან გაიცნო მოქანდაკე და არქიტექტორი ფრანჩესკო კაპრიანი და ვოლტერა (1535-1594), რომელზეც მოგვიანებით დაქორწინდა. 1575 წელს მეუღლეები ერთად გაემგზავრნენ რომში, სადაც სკულტორი გახდა ერთადერთი ქალი, რომელმაც მიიღო პაპის პრივილეგია გამოექვეყნებინა თავისი გრავიურები, რომლებიც ჯულიო რომანოს ფრესკებს ეფუძნებოდა. იგი შთაგონებას სხვა ხელოვანების შემოქმედებიდანაც იღებდა, როგორებიც იყვნენ ჯულიო კლოვიო, დანიელე და ვოლტერა, ფედერიკო ძუკარო, რაფაელინო და რეჯო, ასევე ანტიკური სკულპტურებიდან გრავიურისთვის „Speculum Romanae Magnificantiae“. 1580 წელს იგი გახდა ერთ-ერთი პირველი ქალი, რომელიც პანთეონთან არსებული ვირტუოზთა პაპის სახვითი ხელოვნებისა და მწერლობის აკადემიისა და „Compagnia di San Giuseppe di Terra Santa“-ს წევრად აირჩიეს, რაც მის ნიჭიერ ხელოვანად საყოველთაო აღიარებაზე მეტყველებს. თავის ნამუშევრებს იგი ასე აწერდა: „Diana Mantuana, civis Vollaterrana“.

კაპრიანი და სკულტორი იტალიის დედაქალაქში, ვია-დელა-სკროფასთან ახლოს ცხოვრობდნენ. მათ შეეძინათ ვაჟი, ჯოვანი ბატისტა, რომელსაც სახელი პაპის პატივსაცემად დაარქვეს და 1577 წლის 11 სექტემბერს მარსის ველზე მდებარე წმინდა ავგუსტინეს ბაზილიკაში მონათლეს.

კაპრიანის გარდაცვალების შემდეგ, 1596 წელს, დიანა სკულტორი მეორედ დაქორწინდა, ამჯერად არქიტექტორ ჯულიო პელოზიზე, რომელთან ერთადაც ვია-დელ-კორსოზე ცხოვრობდა.

დიანა სკულტორი გახდა პირველი გრავიორი, რომელიც თავის საბეჭდ ფორმებზე კომპანიის დასახელებას იყენებდა („DIANA MANTOVANA“ ან „DIANA CIVIS VOLATERRANA“ ან „DIANA INCIDEBAT“). მისი ყველაზე ცნობილი გრავიურებია: „ცოდვილი ქალი მაცხოვრის წინაშე“, „ქრისტეს საფლავად დადება“ და „ჰორაციუს კოკლესი სცურავს ტიბრზე“.

დიანა სკულტორი 1612 წლის აპრილის დასაწყისში გარდაიცვალა და 5 აპრილს სან-ლორენცო-ინ-ლუჩინას ბაზილიკაში დაკრძალეს.

## ლიტერატურა
*Уманский А. М. Гизи // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.
*SCULTORI, Diana
*Allgemeines Künstlerlexikon[нем.]

## რესურსები ინტერნეტში
* Works by Scultori in the Metropolitan Museum of Art.

## სქოლიო
კატეგორია:იტალიელი მხატვრები საუკუნეების მიხედვით
კატეგორია:XVI საუკუნის მხატვრები
ბაადეს ხეობა

**ბაადეს ხეობა** () — ხეობა მთვარეზე. მდებარეობს მთვარის ხილული მხარის სამხრეთ-დასავლეთ ნაწილში (კვადრანტებიː LQ-25, LAC-109). სახელი ეწოდა ნაპრალის მახლობლად არსებული, კრატერ ბაადეს მიხედვით (დაამტკიცა საერთაშორისო ასტრონომიულმა კავშირმა 1964 წელს).

ბაადეს ხეობა გადაჭიმულია ჩრდილო-დასავლეთიდან სამხრეთ-აღმოსავლეთის მიმართულებით 206.79 კმ-ზე, ხოლო მისი სელენოგრაფიული კოორდინატებია:
*ჩრდილო-დასავლეთის კიდე — ;
*სამხრეთ-აღმოსავლეთის კიდე — ;
*ცენტრი — .

## სქოლიო
კატეგორია:მთვარის ხეობები
კატეგორია:კვადრანტი LQ-25
ბორის ხეობა

**ბორის ხეობა** () — ხეობა მთვარეზე. მდებარეობს მთვარის ხილული მხარის სამხრეთ-დასავლეთ ნაწილში (კვადრანტებიː LQ-10, LAC-55). სახელი ეწოდა ნაპრალის მახლობლად არსებული, კრატერ ბორის მიხედვით (დაამტკიცა საერთაშორისო ასტრონომიულმა კავშირმა 1976 წელს).

ბორის ხეობა გადაჭიმულია ჩრდილოეთიდან სამხრეთის მიმართულებით 95.32 კმ-ზე, ხოლო მისი სელენოგრაფიული კოორდინატებია:
*ჩრდილოეთის კიდე — ;
*სამხრეთის კიდე — ;
*ცენტრი — .

## სქოლიო
კატეგორია:მთვარის ხეობები
კატეგორია:კვადრანტი LQ-10
კანადის ჩემპიონატი ჭადრაკში

**კანადის ჩემპიონატი ჭადრაკში** (ინგლ. Canadian Chess Championship), — ყოვეწლიური საჭადრაკო ტურნირი კანადაში. ხშირად მოიხსენიება როგორც **კანადის დახურული ჩემპიონატი**, რათა იგი განვასხვავოთ ყოველწლიური კანადის ღია პირველობისგან. კანადის დახურული ჩემპიონატის გამარჯვებული გადადის მსოფლიო თასის ეტაპზე, რომელიც ფიდეს მსოფლიო ჩემპიონატის ციკლის ნაწილია. მოჭადრაკეები, რომლებმაც გამარჯვება ტაი-ბრეიკით ან დამატებითი მატჩით მოიპოვეს, მონიშნულნი არიან ვარსკვლავით (*).

## გამარჯვებულები 
* 1872 ტურნირი არ დასრულებულა
* 1873 ალბერტ ენსორი
* 1874 უილიამ ჰიქსი
* 1878 იაკობ აშერი
* 1879 ედვინ პოუპი
* 1881 ჯოზეფ შოუ
* 1882 ედუარდ სანდერსონი
* 1883 იაკობ აშერი, ჰენრი ჰოუ ედვინ პოუპი
* 1889 რიჩარდ ფლემინგი *, ჯეიმზ ნარაუეი
* 1894 ა. თომას დევისონი
* 1897 ჯეიმზ ნარაუეი
* 1935 მოირის ფოქსი
* 1936 ბორის ბლუმინი
* 1937 ბორის ბლუმინი
* 1938 მოირის ფოქსი
* 1940 მოირის ფოქსი
* 1941 დანიელ იანოფსკი
* 1943 დანიელ იანოფსკი
* 1945 დანიელ იანოფსკი, ფრენკ იერჰოფი
* 1946 ჯონ ბელსონი
* 2012 ბატორ სამბუევი
* 2015 თომას კრნანი *, ერიკ ჰანსენი, ლეონიდ გერჟოი
* 2017 ბატორ სამბუევი *, ნიკოლაი ნორიცინი
* 2019 ევგენი ბარეევი
* 2022 იუანჩენ ჯანგი *, შონ როდრიგ-ლემიე
* 2023 ნიკოლაი ნორიცინი, შონ როდრიგ-ლემიე, ბატორ სამბუევი
* 2024 შიამ თავანდირანი
* 2025 ნიკოლაი ნორიცინი

## სქოლიო 
კატეგორია:ეროვნული ჩემპიონატები ჭადრაკში
კატეგორია:ჭადრაკი კანადაში
კანგ ჩანგ-გუ

**კანგ ჩანგ-გუ** (; დ. 1957 – გ. 17 აპრილი, 1990) — სამხრეთ კორეელი სერიული მკვლელი და მოძალადე, რომელმაც 1983 წლიდან 1987 წლამდე გონჯუსა და მის მიმდებარე ტერიტორიაზე ექვსი ქალი მოკლა, რაც მისივე აღწერით გამოწვეული იყო  მიზოგინიური მრწამსით. ამ დანაშაულებისთვის მსჯავრდებულს მიესაჯა სიკვდილით დასჯა და 1990 წელს ჩამოახრჩეს.

## ადრეული ცხოვრება
კანგ ჩანგ-გუ დაიბადა 1957 წელს ანსონში, გიონგიდოს პროვინციაში. იგი იყო უმცროსი სამ ძმასა და ერთ დას შორის. როდესაც კანგი მხოლოდ ორი წლის იყო მისი ოჯახი გონჯუში გადავიდა საცხოვრებლად. მან მშობლები ადრეულ ასაკში დაკარგა და მასზე ზრუნვა უფროს ძმას მოუხდა, რამაც მისი ცხოვრება გაართულა. კანგს იყო ელამი და ასევე პოლიომიელიტის გამო ერთ ფეხს ითრევდა, ამის გამო მოზარდობისას ეპილეფსიური შეტევები დაეწყო. თანატოლები ხშირად გაურბოდნენ და ჩაგრავდნენ მას გარეგნობის გამო. იმ ფაქტმა, რომ გოგონები, მოგვიანებით კი ქალები, მას აშკარა ზიზღით არიდებდნენ თავს, კანგში საპირისპირო სქესის ადამიანების ზიზღი და ბოღმა გამოიწვია, რაც საბოლოოდ დასრულდა გარყვნილი სურვილით, დაეცალა ბრაზი იმ ქალებზე სექსუალური ძალადობითა და შეურაცხყოფით, რომლებსაც მასთან არანაირი კავშირი არ ჰქონდათ. მან საბოლოოდ მიატოვა სკოლა და ფულის საშოვნელად სხვადასხვა ადგილებზე მუშაობა დაიწყო, როგორც დურგალი და პარიკმახერი.

## გამოძიება და დაკავება
ორი ქალის ცხედრის აღმოჩენის შემდეგ, საქმეების გამოსაძიებლად 60 დეტექტივისგან შემდგარი ოპერატიული ჯგუფი ჩამოყალიბდა. კანგს დაკავებისას წინააღმდეგობა არ გაუწევია და უბრალოდ მშვიდად თქვა, რომ „მან იცოდა, რომ პოლიცია მის დასაჭერად მოვიდოდა“.

## სასამართლო პროცესი, პატიმრობა და სიკვდილით დასჯა
თავისი დანაშაულებისთვის კანგ ჩანგ-გუ ცნობილ იქნა დამნაშავედ ექვს მკვლელობაში და მიესაჯა სიკვდილით დასჯა. სასამართლო პროცესზე მან სინანული გამოთქვა თავისი ქმედებების გამო და განაჩენის გამოცხადებისას ატირდა. უივანგში, სეულის საგამოძიებო იზოლატორში სიკვდილით დასჯის მოლოდინში, მან კათოლიციზმი აღიარა. 1990 წლის 17 აპრილს, კანგი იყო ერთ-ერთი ცხრა მოძალადე დამნაშავეს შორის, რომლებიც ჩამოახრჩვეს შესაბამისი დანაშაულების გამო; მან და რამდენიმე სხვამ, სინანულის ნიშნად გამოთქვეს სურვილი რომ თავიანთი თვალები და თირკმელები მეცნიერებისთვის გადაეცათ.

## სქოლიო
კატეგორია:დაბადებული 1957
კატეგორია:გარდაცვლილი 1990
კატეგორია:გარდაცვლილი 17 აპრილი
კატეგორია:სამხრეთკორეელი სერიული მკვლელები
მარტიანუს კაპელა

**მარტიანუს მინეუს ფელიქს კაპელა** (; დ. 360 — გ. 428) — V საუკუნის პირველი ნახევრის ლათინური მწერალი, ენციკლოპედიური მწერალი, ფილოსოფოსი და რიტორი.

## შემოქმედება
მარტიანუსის ცხოვრების შესახებ არაფერია ცნობილი, გარდა იმისა, რომ ის ჩრდილოეთ აფრიკაში დაიბადა და კართაგენში ცხოვრობდა.

მარტიანუს კაპელა ყველაზე მეტად ცნობილია, როგორც პროზასა და ლექსში დაწერილი ენციკლოპედიის ავტორი, რომელიც შვიდი თავისუფალი ხელოვნების მიმოხილვას ეძღვნება, რომლებიც წარმოდგენილია მხევლების ალეგორიული ფიგურებით. ნაშრომს ჰქვია „ფილოლოგიისა და მერკურის ქორწინების შესახებ“ () და ცხრა წიგნისგან შედგება. ფილოლოგია წარმოადგენს ცოდნის მატერიალურ განსახიერებას, რომელიც რაციონალურმა სულმა უნდა შეიძინოს მერკურის ხატად განსახიერებულ ღვთაებრივ გონებასთან შესაერთებლად.

მისი წვლილი ლოგიკაშიც მნიშვნელოვანია. თავის ერთ-ერთ წიგნში () მან განმარტა არისტოტელეს ლოგიკური დოქტრინა განსჯისა და სილოგიზმის შესახებ. მან განსჯა რაოდენობასა და ხარისხზე დაყო. წიგნში გამოკვეთილი იყო წინადადებების გარდაქმნისა და შედარების წესები. სილოგიზმების განყოფილებაში კაპელა ახასიათებს კატეგორიული სილოგიზმის სამი ფიგურის რეჟიმებს, ასევე პირობითი სილოგიზმის წესებსა და რეჟიმებს. დიდად საინტერესოა კაპელას მიერ ლოგიკური დასკვნის მოქმედების შესწავლა. მან ასევე ჩამოაყალიბა მრავალი ელემენტარული დასკვნა, რომლებიც დღემდეა შემორჩენილი. წიგნში მარტიანუსმა მოკლედ აღწერა საგნები (სამეცნიერო და აკადემიური დისციპლინები), რომლებიც გვიან ანტიკურ სკოლაში სწავლების საფუძველს წარმოადგენდა. დისციპლინების არატრადიციული თანმიმდევრობა — გრამატიკა, დიალექტიკა, რიტორიკა, გეომეტრია, არითმეტიკა, ასტრონომია, ჰარმონია (მუსიკა) — სავარაუდოდ, მთლიანად მხატვრული დრამატურგიის გათვალისწინებით აიხსნება და არ ასახავს რეალურ (დიდაქტიკურ) თანმიმდევრობას. მარტიანუსმა სასწავლო გეგმიდან გამორიცხა არქიტექტურა და მედიცინა.

მარციანეს ნაშრომი, რომელიც სხვა ადამიანების წიგნებზეა დაფუძნებული (ძირითადი წყაროებია ციცერონის რიტორიკული ტრაქტატები, ევკლიდეს „ელემენტები“, არისტიდე კვინტილიანეს „მუსიკა“ და შესაძლოა პორფირის „შესავალი“, პოპულარული იყო შუა საუკუნეებში, რადგან ის, როგორც ჩანს, ღირებული უძველესი ტრადიციის ობიექტურ „ლათინურ“ ანარეკლს წარმოადგენდა.

## ხსოვნა
მის პატივსაცემად, მთვარის ერთ-ერთ კრატერს დაარქვეს კაპელა.

## რესურსები ინტერნეტში
* Латинский текст по изданию 1866 года
* Статья в Словаре «Античные писатели»

## სქოლიო
კატეგორია:ძველი რომაელი მწერლები
შვეიცარიის ჩემპიონატი ჭადრაკში

**შვეიცარიის ჩემპიონატი ჭადრაკში** — ყოველწლიური ტურნირი შვეიცარიაში. ტარდება ივლისის განმავლობაში ორი კვირის მანძილზე. მას ატარებს შვეიცარიის ჭადრაკის ფედერაცია (SSB), რომელიც 2000 წლიდან შვეიცარიის ოლიმპიური კომიტეტის წევრია. თავად SSB შედარებით ახალი ორგანოა, რომელიც 1995 წელს ორი ძველი ორგანიზაციის შერწყმის შედეგად შეიქმნა: შვეიცარიის საჭადრაკო კავშირისა (SSV, დაარსდა 1889 წელს პირველი ჩემპიონატისთვის; 1960 წლამდე ცნობილი იყო როგორც შვეიცარიის საჭადრაკო ასოციაცია) და შვეიცარიის მუშათა საჭადრაკო ფედერაციის (SASB, დაარსდა 1923 წელს).

## ღია პირველობის ჩემპიონები 
| valign="top" |
:
| valign="top" |
:
|}

## ქალთა ჩემპიონატის გამარჯვებულები 
| valign="top" |
:
|}

## სქოლიო
## რესურსები ინტერნეტში 
* 
* 
* შვეიცარიის მოჭადრაკე ვაჟთა ჩემპიონების სია
* შვეიცარიის მოჭადრაკე ქალთა ჩემპიონების სია

კატეგორია:ეროვნული ჩემპიონატები ჭადრაკში
კატეგორია:ჭადრაკი შვეიცარიაში
ჩეხეთის ჩემპიონატი ჭადრაკში

**ჩეხეთის საჭადრაკო ჩემპიონატი** () — ყოველწლიური საჭადრაკო ტურნირი, რომელიც ტარდება ჩეხეთის რესპუბლიკის საუკეთესო მოჭადრაკის გამოსავლენად.

## ისტორია 
პირველი ეროვნული ჩემპიონატები ტარდებოდა ყოველ ორ წელიწადში ერთხელ, როგორც ბოჰემიის (ავსტრია-უნგრეთის იმპერიის შემადგენლობაში) პირველობა 1905 წლიდან 1913 წლამდე, დამოუკიდებელი ჩეხოსლოვაკიის დაარსებამდე. შემდგომში, დამოუკიდებელი ჩეხეთის რესპუბლიკის ჩემპიონატებმა ეს ტრადიცია გააგრძელა.

* 1905–1913 — ბოჰემიის ჩემპიონატები
* 1940–1944 — ბოჰემიისა და მორავიის ჩემპიონატები
* 1993–დღემდე — ჩეხეთის რესპუბლიკის ჩემპიონატები

## გამარჯვებულთა სია 
### ბოჰემიის ჩემპიონატები 
:

### ბოჰემიისა და მორავიის ჩემპიონატები 
(მეორე მსოფლიო ომის წლებში)

:

### ჩეხეთის რესპუბლიკის ჩემპიონატები 
:

## სქოლიო
## ბიბლიოგრაფია 
* 

კატეგორია:ეროვნული ჩემპიონატები ჭადრაკში
კატეგორია:ჭადრაკი ჩეხეთში
პოლონეთის ჩემპიონატი ჭადრაკში

[ცერა|მარჯვნივ|300პქ|2004 წლის პოლონეთის ჩემპიონები ჭადრაკში: მარცხნიდან [ივეტა რაძიევიჩი, მიხეილ კრასენკოვი, მონიკა სოჩკო, ბარტლომეი მაჩეია, ბეატა კონძიოლკა და რობერტ კემპინსკი]]
**პოლონეთის ინდივიდუალური ჩემპიონატი ჭადრაკში** — ყველაზე მნიშვნელოვანი საჭადრაკო ტურნირი პოლონეთში, რომლის მიზანია ქვეყნის საუკეთესო მოჭადრაკეების გამოვლენა. ამ ტურნირის შედეგების საფუძველზე, პოლონეთის საჭადრაკო ფედერაცია აკომპლექტებს ეროვნულ ნაკრებს და საჭადრაკო ოლიმპიადის გუნდს.

პირველი ჩემპიონატი კაცთა შორის ჩატარდა 1926 წელს, ხოლო ქალთა შორის — 1935 წელს; ორივე ტურნირს ვარშავამ უმასპინძლა. პირველ და მეორე მსოფლიო ომებს შორის პერიოდში ჩატარდა ოთხი ფინალი კაცთა და ორი ქალთა შორის. მეორე მსოფლიო ომის შემდეგ ტურნირი ყოველწლიურად იმართება (მცირე გამონაკლისების გარდა).

უმეტეს შემთხვევაში ჩემპიონატები წრიული სისტემით ტარდება: კაცთა ჯგუფებში 14-16 მოთამაშეა, ხოლო ქალთა ჯგუფებში — 12-დან 14-მდე. კაცთა ტურნირის ისტორიაში მხოლოდ ოთხჯერ გამოიყენეს შვეიცარიული სისტემა (1975, 1976, 1977 და 1979 წლებში), ხოლო ქალთა შორის — შვიდჯერ (1959, 1965, 1966, 1975, 1976, 1977, 1978 წლებში). ორჯერ (1937 წელს კაცთა და 1962 წელს ქალთა შორის) ფინალურ ტურნირებში საერთაშორისო მოთამაშეებიც მონაწილეობდნენ, თუმცა 1962 წელს მედლები მხოლოდ პოლონელ ქალ მოჭადრაკეებზე გაიცა. ორჯერ (1960 და 1963 წლებში) ქალთა ჩემპიონატი პოლონეთის გუნდური ტურნირის ფარგლებში ჩატარდა (გამარჯვებულთა ცხრილში ეს წლები აღნიშნულია სიმბოლოთი *).
## გამარჯვებულები 
| valign="top" |
:
|}

## ლიტერატურა 
* 

## რესურსები ინტერნეტში 
* პოლონეთის საჭადრაკო ფედერაციის ოფიციალური საიტი
* პოლონური ჭადრაკის ენციკლოპედია

## სქოლიო
კატეგორია:ეროვნული ჩემპიონატები ჭადრაკში
კატეგორია:ჭადრაკი პოლონეთში
მაიკლ ბიჩი

**მაიკლ ენტონი ბიჩი** (დ. 30 ოქტომბერი, 1963) — ამერიკელი მსახიობი. ის მონაწილეობდა ფილმებში: *„Lean on Me“* (1989), *„One False Move“* (1992), *„True Romance“* (1993), *„Short Cuts“* (1993), *„Waiting to Exhale“* (1995), *„A Family Thing“* (1996), *„Soul Food“* (1997), *„Aquaman“* (2018), *„If Beale Street Could Talk“* (2018) და *„Saw X“* (2023). ტელევიზიაში მან შეასრულა ელ ბულეს როლი *NBC*-ის სამედიცინო დრამაში *„ER“* 1995-დან 1997 წლამდე. 1999-დან 2005 წლამდე ბიჩი იყო NBC-ის კიდევ ერთი დრამატული სერიალის, *„Third Watch“*-ის მუდმივი მსახიობი, სადაც მონტე პარკერის როლს ასრულებდა, ხოლო *FX*-ის სერიალში *„Sons of Anarchy“* — ტ. ო. კროსის როლს.

## ადრეული ცხოვრება
ბიჩი დაიბადა როქსბერიში, მასაჩუსეტსის შტატში, 1963 წლის 30 ოქტომბერს. მან დაამთავრა ჯულიარდის სკოლა სახვითი ხელოვნების ბაკალავრის ხარისხით. მისი დედა, ბარბარა გომეს-ბიჩი, პორტუგალიური და აფრიკული წარმოშობისაა.

## კარიერა
ბიჩის დებიუტი დიდ ეკრანზე შედგა 1987 წელს ფილმით *„End of the Line“*, რასაც მოჰყვა როლი ფილმში *„Lean on Me“* (1989), სადაც ის მორგან ფრიმენთან და ბევერლი ტოდთან ერთად თამაშობდა. ბიჩმა ასევე ითამაშა ისეთ ფილმებში, როგორებიცაა: „Internal Affairs“ (1990) და „Cadence“ (1990), *„One False Move“* (1992) სინდა უილიამსთან ერთად, *„Short Cuts“* და *„True Romance“* (1993).

ბიჩის კარიერაში გარდამტეხი მომენტი 1995 წელს დადგა, როდესაც მან ანჯელა ბასეტის მოღალატე მეუღლის როლი შეასრულა კომედიურ დრამაში *„Waiting to Exhale“*. 1997 წელს მან ვანესა უილიამსის მოღალატე მეუღლე განასახიერა კომედიურ დრამაში „Soul Food“. ტელევიზიაში მან შეასრულა განმეორებადი როლი ელ ბულეს, ასისტენტ ჯინი ბულეს ყოფილი მეუღლის სახით, *NBC*-ის სამედიცინო დრამაში *„ER“*, 1995-დან 1997 წლამდე. 1999-დან 2005 წლამდე ბიჩი იყო *NBC*-ის კიდევ ერთი დრამატული სერიალის, *„Third Watch“* მუდმივი მსახიობი, სადაც თამაშობდა *FDNY*-ის პარამედიკოს მონტე „დოკ“ პარკერის როლს.

ბიჩი სტუმრის სტატუსით მონაწილეობდა სერიალებში: *„Law & Order“*, *„Law & Order: Special Victims Unit“*, *„Brothers & Sisters“*, *„Criminal Minds“*, ''„Grey's Anatomy“*, *„The Closer“* და *„The Blacklist“*. ის ასევე იყო *NBC*-ის ხანმოკლე სერიალის, *„Crisis“*-ის (2014) მუდმივი მსახიობი და ასრულებდა განმეორებად როლებს სერიალებში: *„Stargate Atlantis“*, *„Sons of Anarchy“*, *„The Client List“*, *„The Game“*, *„Secrets and Lies“*, *„S.W.A.T.“* და *„The 100“*. ბოლო პერიოდში იგი მონაწილეობდა სერიალის *„Chicago P.D.“* მე-6 და მე-7 სეზონებში მოწვეული მსახიობის როლით.

2022 წლის დეკემბერში გამოცემა *Deadline Hollywood*-მა დაადასტურა, რომ ბიჩმა ხელი მოაწერა კონტრაქტს ფილმ *„Saw X“*-ში მონაწილეობაზე, რომელიც *„Saw“'' კინოსერიის მეათე ნაწილია და 2023 წლის ოქტომბერში გამოვიდა.

## პირადი ცხოვრება
ბიჩმა 1990 წელს იქორწინა ტრეისი ბიჩზე და მათი ქორწინება 2006 წელს განქორწინებამდე გაგრძელდა. მომდევნო წელს მან ცოლად შეირთო ელიშა უილსონი.

## რესურსები ინტერნეტში
*

## სქოლიო
კატეგორია:დაბადებული 30 ოქტომბერი
კატეგორია:დაბადებული 1963
კატეგორია:ცოცხალი ადამიანები
კატეგორია:ამერიკელები
კატეგორია:მსახიობები
კატეგორია:ამერიკელი მამაკაცი მსახიობები
კატეგორია:ამერიკელი მამაკაცი გამხმოვანებლები
რაფაელ გორდილიო

**რაფაელ გორდილიო ვასკესი** - (დ.) ესპანელი ყოფილი პროფესიონალი ფეხბურთელი. იგი ძალიან შემტევი მარცხენა ფლანგის მცველი იყო, რომელიც ერთნაირად კარგად თამაშობდა როგორც დაცვაში, ისე ნახევარდაცვაში და გამოირჩეოდა დიდი ენერგიულობით. მას ჰქონდა გამორჩეული სტილი — თამაშობდა ჩამოშვებული წინდებით.

კარიერის განმავლობაში ძირითადად თამაშობდა „ბეტისსა“ და „რეალ მადრიდში“. მან ჩაატარა 428 მატჩი ლა ლიგაში და გაიტანა 38 გოლი 16 სეზონის განმავლობაში. „რეალ მადრიდთან“ ერთად მოიგო 10 მნიშვნელოვანი ტიტული, მათ შორის ხუთი ეროვნული ჩემპიონატი.

გორდილიო 1980-იან წლებში ესპანეთის ეროვნული ნაკრების ერთ-ერთი მთავარი ფეხბურთელი იყო — ითამაშა 75 მატჩი და მონაწილეობა მიიღო ხუთ საერთაშორისო ტურნირში.

## საკლუბო კარიერა
გორდილიო დაიბადა ალმენალეხოში (ბადახოსის პროვინცია, ექსტრემადურა), მაგრამ რამდენიმე თვის ასაკში გადავიდა სევილიაში, საიდანაც მისი მშობლები იყვნენ. იგი გაიზარდა სან პაბლოს უბანში და 1972 წელს, 15 წლის ასაკში, შეუერთდა „რეალ ბეტისს“.

1977 წლის 30 იანვარს შედგა მისი დებიუტი პირველ გუნდში და ლა ლიგაში, „ბურგოსის“ წინააღმდეგ, და იმავე წელს დაეხმარა გუნდს ესპანეთის თასის (Copa del Rey) მოგებაში.

ცხრა პროფესიონალური სეზონის შემდეგ „ბეტისში“ (სულ 12 წელი, პლუს ერთი სეზონი რეზერვებში), 1979–80 სეზონის ბოლოს იგი დასახელდა ქვეყნის საუკეთესო ფეხბურთელად და ჩაატარა 330 ოფიციალური მატჩი. 

გორდილიო ქმნიდა საიმედო მარცხენა ფლანგის დუეტს ხოსე ანტონიო კამაჩოსთან — ძირითადად თამაშობდა ნახევარდაცვაში, თუმცა კამაჩოს კარიერის დასრულების შემდეგ დაცვაშიც გადაინაცვლა. 1989 წლის ესპანეთის თასის ფინალში მან გაიტანა ერთადერთი გოლი „ვალიადოლიდის“ წინააღმდეგ.

1992 წელს, 35 წლის ასაკში, დაბრუნდა „ბეტისში“ და დაეხმარა გუნდს უმაღლეს დივიზიონში დაბრუნებაში. კარიერა დაასრულა ერთი სეზონის შემდეგ „ესიხა ბალომპიეში“, მეორე დივიზიონში. მოგვიანებით იქ მუშაობდა სპორტულ დირექტორად.

შემდეგ ათწლეულში გორდილიო ისევ დაბრუნდა „ბეტისში“ ადმინისტრაციულ როლში, ხოლო 2010 წლის 13 დეკემბერს აირჩიეს კლუბის პრეზიდენტად.

## საერთაშორისო კარიერა
გორდილიომ ესპანეთის ნაკრებში ჩაატარა 75 მატჩი და გაიტანა 3 გოლი ერთ ათწლეულში. მისი დებიუტი შედგა 1978 წლის 29 მარტს, ამხანაგურ მატჩში ნორვეგიის წინააღმდეგ (3–0).

მან წარმოადგინა ქვეყანა ორ მსოფლიო ჩემპიონატზე (1982 და 1986) და სამ ევროპის ჩემპიონატზე (1980,  1984 და 1988). 1984 წლის ტურნირზე მან თითქმის ყველა მატჩში ითამაშა და გუნდმა ფინალში გასვლაც მოახერხა.

## სქოლიო
კატეგორია:ცოცხალი ადამიანები
კატეგორია:დაბადებული 1957
კატეგორია:დაბადებული 24 თებერვალი
კატეგორია:ფეხბურთელები
კატეგორია:სპორტსმენები
რუსეთის ჩემპიონატი ჭადრაკში

**რუსეთის ჩემპიონატი ჭადრაკში** — ყოველწლიური ტურნირი რუსეთში.

## გამარჯვებულები წლების მიხედვით (კაცები) 
### რუსეთის იმპერია 
1874 წელს ემანუელ შიფერმა დაამარცხა ანდრეი ჩარდინი სანქტ-პეტერბურგში გამართულ მატჩში (ხუთი მოგება, ოთხი წაგება). შიფერს რუსეთის პირველ ჩემპიონად მიიჩნევდნენ მანამ, სანამ მისმა მოსწავლემ, მიხეილ ჩიგორინმა, არ დაამარცხა იგი 1879 წელს სანქტ-პეტერბურგში გამართულ მატჩში. ჩიგორინმა მოიგო შვიდი პარტია, წააგო ოთხი და ორი დაასრულა ყაიმით.

1899 წლიდან ჩემპიონატის ფორმატი შეიცვალა წრიული ტურნირით, რომელიც ცნობილი იყო როგორც „სრულიად რუსეთის ოსტატთა ტურნირი“. გამარჯვებულები გახდნენ:

:

## რსფსრ 
სსრკ-ის შექმნის შემდეგ, ქვეყნის ეროვნულ პირველობად სსრკ-ის ჩემპიონატი ჭადრაკში გამოცხადდა. თუმცა, რუსეთის ჩემპიონატი განაგრძობდა არსებობას, როგორც რსფსრ-ის პირველობა. სსრკ-ის პირველი ორი ჩემპიონატი (1920 და 1923 წლებში) ასევე აღიარებულია რსფსრ-ის ჩემპიონატებად; რუსეთის ჩემპიონატების თანამედროვე ნუმერაციაც სწორედ ამ ორი ტურნირიდან იწყება. ქალაქები მოსკოვი და ლენინგრადი საკუთარ ჩემპიონატებს მართავდნენ და მათი მოთამაშეები, როგორც წესი, რსფსრ-ის პირველობაზე არ დაიშვებოდნენ. მიუხედავად ამისა, ზოგიერთი მათგანი ტურნირში კონკურსგარეშე მონაწილეობდა: მაგალითად, 1960 წლის ჩემპიონატში ტაიმანოვმა ტარასოვის მსგავსად, თანაბარი ქულები დააგროვა, თუმცა ტიტული მხოლოდ ტარასოვს მიენიჭა, რადგან ტაიმანოვი ლენინგრადიდან იყო.

რუსეთის საჭადრაკო ჩემპიონატში გამარჯვებების რეკორდი (ხუთი ტიტული) რაშიდ ნეჟმეტდინოვს ეკუთვნის.

:

### რუსეთის ფედერაცია 
საბჭოთა კავშირის დაშლის შემდეგ, რუსეთის ჩემპიონატი კვლავ აღდგა, როგორც ეროვნული პირველობა, ხოლო მოსკოვისა და სანქტ-პეტერბურგის მოთამაშეებს მასში მონაწილეობის უფლება დაერთოთ. 2004 წლამდე ჩემპიონატი, ძირითადად, შვეიცარიული სისტემით ტარდებოდა, გარდა 1997 და 1999 წლებისა, როდესაც გამოიყენეს ოლიმპიური (ნოკაუტ) სისტემა. 2004 წლიდან ტურნირი დაუბრუნდა წრიულ სისტემას; ქვეყნის უძლიერესი მოთამაშეები პირდაპირ ხვდებიან ფინალში (რომელსაც „სუპერფინალი“ ეწოდება), დანარჩენები კი საკვალიფიკაციო ეტაპებს გადიან.

### რუსეთის ფედერაცია 
საბჭოთა კავშირის დაშლის შემდეგ, რუსეთის ჩემპიონატი კვლავ აღდგა, როგორც ეროვნული პირველობა, ხოლო მოსკოვისა და სანქტ-პეტერბურგის მოთამაშეებს მასში მონაწილეობის უფლება დაერთოთ. 2004 წლამდე ჩემპიონატი, ძირითადად, შვეიცარიული სისტემით ტარდებოდა, გარდა 1997 და 1999 წლებისა, როდესაც გამოიყენეს ოლიმპიური (ნოკაუტ) სისტემა. 2004 წლიდან ტურნირი დაუბრუნდა წრიულ სისტემას; ქვეყნის უძლიერესი მოთამაშეები პირდაპირ ხვდებიან ფინალში (რომელსაც „სუპერფინალი“ ეწოდება), დანარჩენები კი საკვალიფიკაციო ეტაპებს გადიან.

## გამარჯვებულები წლების მიხედვით (ქალები) 
:

## სქოლიო
## რესურსები ინტერნეტში 
* 
* RUSBASE (ნაწილი V) 1919-1937, 1991-1994
* RUSBASE (ნაწილი IV) 1938-1960
* RUSBASE (ნაწილი III), 1961-1969, 1985-1990
* RUSBASE (ნაწილი II) 1970-1984
* რუსეთის ჭადრაკის ისტორია, ბილ უოლის მიერ.
* დეტალები 2007 წლის გამოცემის შესახებ

კატეგორია:ეროვნული ჩემპიონატები ჭადრაკში
კატეგორია:ჭადრაკი რუსეთში
კარმელა ზუმბადო

**კარმელა ზუმბადო** (დ. 27 თებერვალი, 1991) — ამერიკელი მსახიობი. მისი კარიერული წინსვლა უკავშირდება დელაილა ალვესის როლის შესრულებას *Netflix*-ის თრილერების სერიალში *„You“* (2019). შემდგომში მან მოიპოვა აღიარება ხიმენა არისტას როლის შესრულებისთვის დრამატულ ფილმში *„The Wall of Mexico“* (2019). გარდა ამისა, მან ითამაშა ჯენი ბის როლი მძაფრსიუჟეტიან ფილმში *„Need for Speed“* (2014) და დენის მარტინესი მუსიკალურ სერიალში *„Crazy Ex-Girlfriend“* (2019). მან ასევე შეასრულა მეორეხარისხოვანი როლი სერიალ *„Chicago P.D“*-ის მეცხრე სეზონში.

## ადრეული ცხოვრება
ზუმბადო მეორე თაობის კუბელ-ამერიკელია, რომელიც მაიამიში (ფლორიდა) დაიბადა და გაიზარდა. ის ტონი ზუმბადოსა და ლილიამ ზუმბადოს ქალიშვილია. ის სამი დედმამიშვილიდან უფროსია და ჰყავს უმცროსი დები — ჯიჯი და მარისელა, რომლებიც ასევე მსახიობები არიან.

## კარიერა
ზუმბადომ სამსახიობო კარიერა 2012 წელს დაიწყო და დებიუტი ჰქონდა კრიმინალურ სერიალ *„America’s Most Wanted“*-ში, სადაც ჯერ კარენ მარტინეზის, ხოლო შემდეგ ტერეზა მარტინეზის როლი შეასრულა. იმავე წელს მან მონაწილეობა მიიღო სატელევიზიო ფილმში *„Freestyle Love Supreme“*, სადაც რეიჩელის როლი შეასრულა. ზუმბადომ 2013 წელს გააგრძელა მონაწილეობა ისეთ შოუებში, როგორიცაა *„Necessary Roughness“* და *„Graceland“*. იმავე წელს მან ეპიზოდური როლი შეასრულა ფილმში *„Identity Thief“*, სადაც სალონის კონსულტანტი განასახიერა.

2014 წელს შედგა მისი დებიუტი დიდ ეკრანზე ჯენი ბის როლით მძაფრსიუჟეტიან თრილერში *„Need for Speed“*. ფილმმა კომერციულ წარმატებას მიაღწია, თუმცა კრიტიკოსების მხრიდან უარყოფითი შეფასებები დაიმსახურა. იმავე წელს მან მონაწილეობა მიიღო სხვადასხვა სატელევიზიო შოუში, მათ შორის ეპიზოდური როლით  *Netflix*-ის სერიალ *„Bloodline“*-ში.

2019 წელს მან ხიმენა არისტას როლი შეასრულა დრამატულ ფილმში *„The Wall of Mexico“*, რომელმაც დადებითი შეფასებები დაიმსახურა. იმავე წელს ცნობილი გახდა, რომ ის *Netflix*-ის თრილერ-სერიალის, *„You“*, მეორე სეზონში დელაილა ალვესის როლზე დაამტკიცეს. ზუმბადომ პალომა ბოლის ეპიზოდური როლი შეასრულა ტელესერიალ *„The Magicians“*-ის დასკვნით სეზონში, 2023 წელს ის სერიალის *„Power Book IV: Force“* მეორე სეზონის ძირითად სამსახიობო შემადგენლობას შეუერთდა მირეია გარსიას როლით.

## რესურსები ინტერნეტში
* 
* 

## სქოლიო
კატეგორია:დაბადებული 27 თებერვალი
კატეგორია:დაბადებული 1991
კატეგორია:ცოცხალი ადამიანები
კატეგორია:ამერიკელი ქალი მსახიობები
ხუან სენიორი

**ხუან ანტონიო სენიორ გომესი** - (დ. ) ესპანელი ყოფილი პროფესიონალი ფეხბურთელი, რომელიც თამაშობდა ცენტრალური ნახევარმცველის პოზიციაზე.

ის ძირითადად თამაშობდა „სარაგოსაში“ თავისი 13-წლიანი კარიერის განმავლობაში და ჩაატარა დაახლოებით 375 ოფიციალური მატჩი ცხრა სეზონში. კარიერის დასრულების შემდეგ იმუშავა მწვრთნელად.

ესპანეთის ერთ-ერთი ყველაზე მნიშვნელოვანი გოლის ავტორი, სენიორმა 1980-იან წლებში ნაკრებში ჩაატარა 41 მატჩი და მონაწილეობა მიიღო ერთ მსოფლიო ჩემპიონატსა და ერთ ევროპის ჩემპიონატში.

## საკლუბო კარიერა
სენიორი დაიბადა მადრიდში. კარიერის განმავლობაში „რეალ მადრიდის“ აკადემიის აღზრდილი ფეხბურთელი თამაშობდა „სიემპოსუელოსში“ (მესამე დივიზიონი), „ალავესში“ (მეორე დივიზიონი) და პროფესიონალურ დონეზე „რეალ სარაგოსაში“.

მან „სარაგოსაში“ ჩაატარა 369 მატჩი და გაიტანა 70 გოლი.

1986–87 სეზონში მან გაიტანა 11 გოლი 43 მატჩში, ხოლო გუნდმა მეხუთე ადგილი დაიკავა. ასევე დაეხმარა გუნდს 1986 წელს ესპანეთის თასის მოგებაში. 1982–83 სეზონში ჟურნალმა დოლ ბალონმა იგი დაასახელა ლა ლიგის საუკეთესო ფეხბურთელად (33 მატჩი, 5 გოლი).

სენიორს კარიერის ადრე დასრულება მოუწია გულის დაავადების გამო — მისი ბოლო სეზონი იყო 1989–90. ამის შემდეგ გახდა მწვრთნელი და მუშაობდა კლუბებში: „მერიდა“, „სალამანკა“, „კარტახენა“ და „ლოგრონიესი“.ასევე დააარსა ბავშვთა საფეხბურთო ბანაკი არაგონის პირენეებში.

2023 წლის 27 თებერვალს, 20-წლიანი პაუზის შემდეგ, დაინიშნა „პონტევედრაში“ (Primera Federación),  თუმცა გუნდს დაქვეითებისგან ვერ იხსნა.

## საერთაშორისო კარიერა
სენიორმა ესპანეთის ნაკრებში ჩაატარა 41 მატჩი. მისი დებიუტი შედგა 1982 წლის 27 ოქტომბერს, ევროპის ჩემპიონატის საკვალიფიკაციო მატჩში ისლანდიის წინააღმდეგ (1–0).

ამავე ეტაპზე მან გაიტანა თავისი ერთ-ერთი ყველაზე მნიშვნელოვანი გოლი: 1983 წლის 23 დეკემბერს, როდესაც ესპანეთს მალტასთან 11 ბურთიანი სხვაობით გამარჯვება სჭირდებოდა, მან 85-ე წუთზე გაიტანა გოლი საბოლოო ანგარიშში 12–1 სევილიაში.

სენიორი ასევე იყო ნაკრების წევრი 1984წლის ევროპის ჩემპიონატზე და 1986 წლის მსოფლიო ჩემპიონატზე, სადაც კიდევ ერთი მნიშვნელოვანი გოლი გაიტანა — ბელგიასთან მეოთხედფინალში (1–1 დამატებით დროში, შემდეგ პენალტებში წაგება).

## სქოლიო